מצר לונג איילנד

מצר לונג איילנד (באנגלית: Long Island Sound) הוא מצר גאות ושפל של האוקיינוס האטלנטי. המצר שוכן בעיקר בין מדינת קונטיקט שבארצות הברית מצפון, לבין לונג איילנד בעיר ניו יורק מדרום. ממערב למזרח, המצר משתרע לאורך 180 ק"מ, מהאיסט ריבר וגשר ה-Throgs Neck(אנ') בעיר ניו יורק, לאורך החוף הצפוני של לונג איילנד, עד מצר בלוק איילנד(אנ') שבאוקיינוס, מדרום למדינת רוד איילנד (ראו מפה מתחת למפה הראשית). במצר שילוב של מים מתוקים מיובלים, ומים מלוחים מהאוקיינוס האטלנטי. רוחב המצר בנקודה הרחבה ביותר שלו הוא 34 ק"מ. עומקו משתנה מעומק של 20 עד 70 מ'. הערים המרכזיות בקונטיקט על המצר הן סטמפורד, נורווק, ברידג'פורט, ניו הייבן וניו לונדון(אנ'). העיירות בצד הניו יורקי של המצר הן ריי(אנ') גלן קוב(אנ'), ניו רושל, נורת' האמפסטד(אנ'), אויסטר ביי(אנ'), סמית'טאון(אנ'), פּוֹרט ג'פרסון(אנ'), ברוקהייבן(אנ') ריברהד(אנ'), לארצ'מונט(אנ'), האמארונק(אנ') וחלקים מרובעי קווינס והברונקס בניו יורק. אוכלוסיית אגן הניקוז כולה, מונה לפי מפקד האוכלוסין של 2010 כ-8.93 מיליון נפש, ואילו לחופי המצר גרים כ-4 מיליון בני אדם. בשל אורכו של נהר קונטיקט, ערים ועיירות רבות לצד הנהר, ממדינות: מסצ'וסטס; ניו המפשיר; וורמונט; בנוסף למדינת קונטיקט, נכללות באגן הניקוז של מצר לונג איילנד. המצר משמש מעבורות, ספינות ודוברות להובלת אנשים וסחורות לנמלי מים עמוקים. האקלים של מצר לונג איילנד הוא חם ממוזג. הקיץ הוא חם ולח, לעיתים קרובות עם ממטרים קונבקטיבים ושמש חזקה, בעוד שהחודשים הקרירים כוללים טמפרטורות קרות ושילוב של גשם ושלג מדי פעם. לפני כ-18,000 שנה, מדינת קונטיקט, מצר לונג איילנד וחלק גדול מלונג איילנד היו מכוסים ביריעת קרח עבה, שהייתה חלק מקרחון ויסקונסין המאוחר(אנ') שהיה חלק משכבת הקרח של לורנטייד(אנ') שכיסתה את כל אזור קנדה וצפון ארצות הברית עד לפני 25,000 שנה. עוביו עמד על כ-1,000 מ' בחלק הפנימי שלו וכ-400 עד 500 מ' עובי לאורך הקצה הדרומי שלו. זה היה האחרון מבין סדרת הקרחונים שכיסו את האזור במהלך 10 מיליון השנים האחרונות. מפלס הים באותה תקופה היה נמוך בכ-100 מ' מאשר היום. נסיגת הקרחון קרעה חריץ עמוק ביבשה ויצרה את אגם קונטיקט(אנ'). מצר לונג איילנד נוצר כאשר המורנה הסופית(אנ') שסכרה את מימיו של אגם קונטיקט הקרחוני נפרצה, ומי הים שמפלסם עלה, התערבבו עם המים המתוקים של האגם. לפני הקולוניאליזם האירופאי, ההערכה היא שכ-10,000 עד 15,000 ילידים התגוררו לאורך האגם. אלו היו צאצאיהם של ציידים-לקטים מהתקופה הפלאוליתית שנכנסו לצפון אמריקה מעַרְבָת הממותות של צפון אסיה(אנ') דרך הגשר היבשתי בֶרינג, שנוצר בין צפון מזרח סיביר למערב אלסקה, עקב ירידת פני הים במהלך סוף עידן הקרחון המקסימלי האחרון (מ-26,000 שנה עד 19,000 שנה לפני ההווה). אוכלוסיות אלה התרחבו מדרום לרצועת הקרח של לורנטייד(אנ') והתפשטו במהירות דרומה, וכבשו את צפון ודרום אמריקה, לפני 14,000 עד 12,000 שנים. האירופי הראשון שרשם את קיומו של מצר לונג איילנד היה הנווט ההולנדי אדריאן בלוק(אנ'), שנכנס למצר מהאיסט ריבר ב-1614. ככל שהמהפכה התעשייתית גדלה, מצר לונג איילנד החל להיות מנוצל יותר עבור תעשיות שקיימות שם עד היום, כמו: טקסטיל, גימור מתכת, דיג וקציר צדפות. אלו הביאו להגברת זיהום מי המצר. בסביבות שנות ה-50 וה-60 של המאה ה-20, ממשלת ארצות הברית החלה להכיר בהשפעות הסביבתיות שיש לזיהום על איכות המים, כמו גם על בריאות האדם באזורים כמו מצר לונג איילנד. הכרה זו הביאה לחקיקת חוק המים הנקיים הפדרלי(אנ') ב-1972, כדי להגן על איכות המים ברחבי ארצות הברית. הסוכנות להגנת הסביבה של ארצות הברית שיתפה פעולה עם מדינות קונטיקט וניו יורק, כדי להקים ב-1985 את (מכון) מחקר מצר לונג איילנד (LIS), עם תוכניות למיזמי שיקום וניקיון באזור. יותר תקני שימור בתי גידול, ותחנות ניטור מוקדי זיהום, הוקמו בין ניו יורק לקונטיקט בשנים שחלפו מאז, כדי להגן על שפך המצר עבור הדורות הבאים. יישובה הקדום של אמריקה לונג איילנד מצר בלוק איילנד מצר רוד איילנד מדיה וקבצים בנושא מצר לונג איילנד בוויקישיתוף מצרי גאות ושפל הם מעברים ימיים צרים אופייניים, המכווצים בין מסות יבשה, כאשר זרימות גאות ושפל גורמות לתופעות של הגברה הידראולית, העוברות שוב ושוב במחזוריות דרך מרכז המצר הצר ביותר. סימוכין ראו כאן. לצפייה במפה רחבה יותר של המצר, היציאה לאוקיינוס ממזרח, דרך מצר בלוק איילנד (שגבולותיו מונטוק והאי ניו שורהאם בדרום וחופי רוד איילנד בצפון) גבולותיו מצפון ומדרום, חיבורו לנהר האיסט ריבר ומשם דרומה למפרץ ניו יורק מחד, וצפונה ולהארלם ריבר ונהר ההדסון מאידך, ראו כאן. לצפייה באגן הניקוז של נהר קונטיקט ראו כאן. גשם קונבקטיבי מתרחש כאשר אנרגיית השמש מחממת את פני כדור הארץ, וגורמת למים להתאדות וליצירת אדי מים. כשהאדמה מתחממת היא מחממת את האוויר שמעליה, וגורמת לו להתרחב ולעלות. כשהאוויר עולה, הוא מתקרר ומתעבה. תהליך זה של עיבוי יוצר עננים. אם תהליך זה נמשך, מתרחשים גשמים מקומיים. סוג זה של גשם נפוץ באזורים טרופיים וגם באזורים אחרים במהלך ימי שמש חמים. כשהקרחון מתפשט, מפלס מי האוקיינוסים יורד ולהפך, כשהקרחון נסוג, מפלסם עולה. שהפך להיות מצר לונג איילנד - ראו המשך הטקסט. מורנה סופית היא מורנה שנוצרת בקצה הקרחון, ומסמנת את התקדמותו המרבית. בשלב זה, פסולת שהצטברה במהלך תנועת הקרחון קדימה, נדחפה על ידי הקצה הקדמי של הקרח, ונותרה כמשקע בערימה לא ממוינת של משקעים, ובעלת גאומורפולוגיה של שטח מורם כמו שרטון. סימוכין כאן. רצועת הקרח הזו הגיעה עד לאזור ניו יורק ושיקגו של היום. סימוכין ראו במפת המכון הגאולוגי האמריקאי כאן. על שמו האי בלוק איילנד ומצר בלוק איילנד. Long Island Sound Sound: Connecticut-New York, United States, Britannica Encyclopedia Watershed Population, Long Island Sound Study - a Partnership to Restore & Protect the Sound What Makes Long Island Sound Special?, Long Island Sound Study - a Partnership to Restore & Protect the Sound Climate and Average Weather Year Round in Long Island, Weatherspark.com Vineyard Sound, Falmouth Cape Code Massachusetts Long Island Sound: An Atlas of Natural Resources, Booklet Prepared under the supervision of the "Coastal Area Management Program" of the Connecticut Department of Environmental Protection, November 1977, "Glacial History Section", p.4 Conservation History of Long Island Sound, Audubon Connecticut - Coasts Anderson, Tom, 2002. This fine piece of water : An Environmental History of Long Island Sound. New Haven: Yale University Press Ted Goebel et al, 2008., The Late Pleistocene Dispersal of Modern Humans in the Americas, Science Vol. 319, pp. 1497-1502 by WayBack Machine Bancroft, George 1886. History of the United States of America: From the Discovery of the Continent. D. Appleton. p. 489. History, Long Island Sound Study - a Partnership to Restore & Protect thye Sound About the Study, Long Island Sound Study - a Partnership to Restore & Protect the Sound